  Анжелика Тихонова корреспондент Удмуртиын сизьым дышетон ужъюртъёсты карантинэ ворсазы. Со сярысь элькунлэн тӧроез Александр Бречалов 20-тӥ коньывуонэ мерлыко вотэсъёсын меӵак эфирез дыръя ивортӥз. Яр, Красногорск, Дэри но Сарапул ёросъёсысь вить нылпи садъёсты паласькись лек вирус инфекци (ОРВИ) вӧлмемен сэрен ворсазы, Сарапулысь эшшо кыксэ нылпи садъёсты – коронавирус инфекциен черламъёсын кусып воземен сэрен. Оглом 80 дышетон ужъюртъёсын 126 классъёс карантинэ ворсамын, со пӧлысь 87-ез – паласькись лек вирус инфекци вӧлмемен сэрен, 36-ез – коронавирусэн сэрен 81 дышетӥсьёс больничное потӥзы. 195 школаос – каникулъёсы кошкизы. Элькунысьтымы вить вылӥ дышетсконниосын 43 сюрслэсь трос студентъёс дышетско. Соос пӧлысь 214-ез коронавирусэн сэрен больничнойын кыллё, 1 сюрс 404-ез паласькись лек вирус инфекцилэсь эмъясько. Оглом вань студентъёс полысь дышетскыны 3,7 процентэз уг ветлы. Дышетӥсьёс сярысь верано ке, 29-эз коронавирус инфекциен нюръясько. Шор ёзо ӧнер дышетсконниосын 35 сюрс 367 студентъёс дышетско. Соос полысь 49-эз коронавируслэсь эмъясько, 2 сюрс 96-ез – паласькись лек вирус инфекцилэсь. 2 сюрс 338 дышетӥсьёс но мастеръёс пӧлысь 32-ез коронавирусэн висё, 179-эз – паласькись лек вирус инфекциен. Сарапулысь дышетӥсьёсты дасясь колледж быдэсак ворсамын. Вузъёсты дистанционной амалэн дышетонэ выжтыны нокыӵе мугъёс ӧвӧл. Оскисько, милемлы сыӵе ужрадъёс кутоно уз луы Александр Бречалов, Удмуртилэн тӧроезТодэ вайытом, Удмуртиын коронавирус инфекци вӧлмонэз палэнтон понна сӥзьыл каникулъёсты кузьгес каризы. Тегъёс: Тазалык Дышетон Ижкар висён Удмуртия коронавирус школаос дӥськут АлександрБречалов  